તેમની વચ્ચે હવે દોસ્તીથી વધીને પ્રેમ પણ હતો, અને બધું જ વ્યવસ્થિત ચાલતું હતું. પણ ત્યાં જ એક સમસ્યા આવીને ઉભી રહી ગઈ. મઝહબીને ડાયરી લખવાનો શોખ હતો, અને એ રોજનો નિત્યક્રમ એમાં ટપકાવતી રેહતી. અને એની ડાયરીના મોટાભાગના પાના તો ધરમના નામ અને ધરમની વાતોથી જ ભરાયેલા રેહતા ! અને એની વર્ષગાંઠના થોડા દિવસો બાદ ઓચિંતા જ તેની ડાયરી તેના ભાઈના હાથ લાગી હતી…. અને તેણે આદિથી અંત સુધી તેને વાંચી હતી, અને એ પણ મઝહબીની જાણ બહાર !